Az eurorendszer összevont, heti pénzügyi kimutatása, 2009. március 27.
Navigation Path: Home›Media›Press releases›Weekly financial statements›2009›2009. március 31.
A 2009. március 27-ével záruló héten az aranykészletek és aranykövetelések (eszközoldal, 1. tétel) 82 millió eurós csökkenésének hátterében az eurorendszer egyik nemzeti központi bankja által (az aranyra vonatkozó, 2004. szeptember 27-én aláírt központi bankok közötti megállapodás alapján) végrehajtott aranyeladás, illetve egy másik központi bank aranyvásárlása állt.
Az eurorendszer nettó devizapozíciója (az eszközoldali 2. és 3. tétel, valamint a forrásoldali 7., 8. és 9. tétel egyenlege) az ügyfél- és portfólióügyletek, valamint USA-dollárban denominált likviditásbővítő műveletek következtében 4,4 milliárd euróval csökkent, 276,6 milliárd euróra.
2009. március 25. 7 napos svájci frank alapú likviditásbővítő EUR/CHF devizaswap 36,4 milliárd CHF 36,5 milliárd CHF
2009. március 26. 84 napos USD alapú likviditásbővítő penziós ügylet 10,8 milliárd USD 12,2 milliárd USD
2009. március 26. 7 napos USD alapú likviditásbővítő penziós ügylet 79,8 milliárd USD 94,4 milliárd USD
2009. március 26. 84 napos USD alapú likviditásbővítő EUR/USD devizaswap 0,1 milliárd USD -
Az eurorendszer a likviditásbővítő ügyleteket az Európai Központi Banknak a Szövetségi Tartalékbankrendszerrel (Fed) és a Svájci Nemzeti Bankkal fennálló ideiglenes kölcsönös devizamegállapodása (swapkeret) kapcsán végezte. Az EUR/CHF és az EUR/USD devizaswapműveletek nem befolyásolták az eurorendszer nettó devizapozícióját.
Az eurorendszer forgalomképes, euroövezetbeli rezidensek által kibocsátott, euróban denominált értékpapír-állománya (eszközoldal, 7. tétel) 1 milliárd euróval 290,6 milliárd euróra emelkedett. A forgalomban levő bankjegyek (forrásoldal, 1. tétel) értéke gyakorlatilag nem változott, 745,8 milliárd euro maradt. Az állammal szemben fennálló kötelezettségek (forrásoldal, 5.1 tétel) értéke 10,5 milliárd euróval 147,4 milliárd euróra nőtt.
Az eurorendszer hitelintézeteknek nyújtott nettó hiteleinek állománya (az eszközoldali 5. tétel, valamint a forrásoldali 2.2, 2.3, 2.4, 2.5 és 4. tétel különbsége) 1 milliárd euróval 616,6 milliárd euróra emelkedett. 2009. március 25-én, szerdán lejárt egy 226,1 milliárd eurós irányadó refinanszírozási művelet, és újabb kihelyezésre került sor 230 milliárd euro értékben. 2009. március 26-án, csütörtökön lejárt egy 50,8 milliárd eurós hosszabb lejáratú refinanszírozási művelet, és újabb kihelyezésre került sor 28,8 milliárd euro értékben.
Az aktív oldali rendelkezésre állás (eszközoldal, 5.5 tétel) igénybevétele 1,1 milliárd euro értékű volt (szemben az előző heti 1,2 milliárd euróval), míg a betéti rendelkezésre állást (forrásoldal, 2.2 tétel) 45,1 milliárd euro értékben használták fel (szemben az előző heti 63,9 milliárd euróval).
Az összes ügylet eredményeként a hitelintézetek eurorendszernél vezetett folyószámláinak egyenlege (forrásoldal, 2.1 tétel) 10 milliárd euróval 218,5 milliárd euróra csökkent.
2.1 Követelések a Nemzetközi Valutaalaptól (IMF) 13 217 0
2.2 Bankokkal szembeni számlakövetelések, értékpapír-befektetések, euroövezeten kívüli hitelek és egyéb euroövezeten kívüli eszközök 139 141 −1 989
4.1 Bankokkal szembeni számlakövetelések, értékpapír-befektetések és hitelkövetelések 16 987 −440
5.1 Irányadó refinanszírozási műveletek 229 980 3 913
5.2 Hosszabb lejáratú refinanszírozási műveletek 430 745 −22 020
5.5 Aktív oldali rendelkezésre állás 1 134 −59
5.6 Pótfedezeti felhívással kapcsolatos hitelek 49 −26
2.1 Folyószámlák (beleértve a kötelező tartalékot) 218 543 −10 029
2.2 Betéti rendelkezésre állás 45 106 −18 809
2.5 Pótfedezeti felhívással kapcsolatos betétek 180 −363
5.1 Az állammal szemben fennálló kötelezettségek 147 351 10 463
5.2 Egyéb kötelezettségek 8 199 −160
8.1 Betétek, egyenlegek és egyéb kötelezettségek 8 530 −387